**zo 6. júla 2011**

**o poskytovaní dotácií na spracovanie územnoplánovacej dokumentácie obcí**

 Národná rada Slovenskej republiky sa uzniesla na tomto zákone:

§ 1

Predmet úpravy

Tento zákon upravuje účel, rozsah a podmienky poskytovania dotácií na spracovanie územnoplánovacej dokumentácie obcí (ďalej len „dotácia“) z rozpočtovej kapitoly Ministerstva dopravy, výstavby a regionálneho rozvoja Slovenskej republiky (ďalej len „ministerstvo“).

§ 2

Účel poskytovania dotácie

Ministerstvo môže poskytnúť obci dotáciu na spracovanie územnoplánovacej dokumentácie, ktorou je

1. koncept riešenia územného plánu obce alebo územného plánu zóny,[[1]](#footnote-2))
2. návrh územného plánu obce alebo územného plánu zóny,[[2]](#footnote-3))
3. návrh zmien a doplnkov územného plánu obce alebo územného plánu zóny.[[3]](#footnote-4))

§ 3

Rozsah poskytovania dotácií

(1) Žiadateľom o  poskytnutie dotácie je obec, ktorá je obstarávateľom územnoplánovacej dokumentácie[[4]](#footnote-5)) podľa § 2 (ďalej len „žiadateľ“).

(2) Dotáciu možno poskytnúť v príslušnom rozpočtovom roku do výšky 80 % oprávnených nákladov na spracovanie územnoplánovacej dokumentácie podľa § 2.

(3) Oprávnenými nákladmi podľa odseku 2 sú náklady preukázateľne vynaložené na spracovanie územnoplánovacej dokumentácie podľa § 2.

(4) Oprávnenými nákladmi podľa odseku 2 nie sú náklady vynaložené na dohľad nad spracovaním územnoplánovacej dokumentácie podľa § 2 a na jej prerokovanie.

(5) Žiadateľ preukazuje oprávnené náklady

1. písomnou zmluvou uzavretou medzi žiadateľom a spracovateľom územnoplánovacej dokumentácie,[[5]](#footnote-6)) ktorej predmetom je spracovanie územnoplánovacej dokumentácie podľa § 2 (ďalej len „zmluva o spracovaní územnoplánovacej dokumentácie“),
2. účtovnými dokladmi preukazujúcimi vynaloženie oprávnených nákladov na účel dotácie podľa § 2.

§ 4

Podmienky poskytovania dotácie

(1) Dotáciu možno poskytnúť, ak žiadateľ

1. má schválené zadanie[[6]](#footnote-7)) pre spracovanie územnoplánovacej dokumentácie,
2. má uzatvorenú zmluvu o spracovaní územnoplánovacej dokumentácie,
3. preukáže, že má zabezpečené vlastné zdroje na spolufinancovanie najmenej vo výške 20 % oprávnených nákladov na účel dotácie podľa § 2,
4. nemá zavedený ozdravný režim alebo nie je v nútenej správe,[[7]](#footnote-8))
5. spĺňa podmienky podľa osobitného predpisu.[[8]](#footnote-9))

(2) Podmienkou poskytnutia dotácie je uznesenie obecného zastupiteľstva obsahujúce záväzok žiadateľa o tom, že proces obstarávania a schvaľovania územnoplánovacej dokumentácie potrvá najviac tri roky od uzatvorenia zmluvy o poskytnutí dotácie medzi ministerstvom a žiadateľom (ďalej len „zmluva o poskytnutí dotácie“).

(3) Ak ministerstvo odstúpi od zmluvy o poskytnutí dotácie z dôvodu porušenia ktorejkoľvek z podmienok podľa odsekov 1 a 2 žiadateľom, žiadateľovi nemožno poskytnúť dotáciu podľa tohto zákona počas troch rokov odo dňa odstúpenia od zmluvy o poskytnutí dotácie.

(4) Na poskytnutie dotácie nie je právny nárok.

§ 5

Žiadosť o poskytnutie dotácie

(1) Dotáciu možno poskytnúť na základe písomnej žiadosti o poskytnutie dotácie (ďalej len „žiadosť“), ktorú predkladá žiadateľ ministerstvu na formulári, ktorého vzor je uvedený v prílohe.

(2) Žiadateľ priloží k žiadosti okrem dokladov podľa osobitného predpisu[[9]](#footnote-10)) aj

1. schválené zadanie pre spracovanie územnoplánovacej dokumentácie vrátane uznesenia obecného zastupiteľstva o schválení zadania,
2. stanovisko k zadaniu územnoplánovacej dokumentácie, ku ktorej sa žiadosť vzťahuje,[[10]](#footnote-11))
3. zmluvu o spracovaní územnoplánovacej dokumentácie,
4. výpis z účtu žiadateľa v banke alebo v pobočke zahraničnej banky a vyhlásenie žiadateľa o zabezpečení vlastných zdrojov na spolufinancovanie najmenej vo výške 20 % oprávnených nákladov na účel dotácie podľa § 2, oboje nie staršie ako tri mesiace,
5. uznesenie obecného zastupiteľstva, nie staršie ako tri mesiace, obsahujúce záväzok žiadateľa, o tom, že proces obstarávania a schvaľovania územnoplánovacej dokumentácie potrvá najviac tri roky odo dňa uzatvorenia zmluvy o poskytnutí dotácie,
6. vyhlásenie žiadateľa, nie staršie ako tri mesiace, že spĺňa podmienky poskytnutia dotácie podľa § 4 ods. 1 písm. d).

§ 6

Poskytovanie dotácie

(1) Dotáciu možno poskytnúť v tom rozpočtovom roku, v ktorom žiadateľ predloží žiadosť.

(2) Žiadateľ môže predložiť žiadosť ministerstvu každoročne od 15. januára do 28. februára.

(3) Žiadosť, ktorá splnila podmienky poskytnutia dotácie podľa § 4 ods. 1 a 2, vyhodnocuje sa podľa hodnotiacich kritérií pre poskytovanie dotácie (ďalej len „hodnotiace kritériá“).

(4) Hodnotiacimi kritériami podľa odseku 3 sú

1. počet obyvateľov obce,
2. druh územnoplánovacej dokumentácie podľa § 2,
3. aktivity obce v regionálnom rozvoji,
4. výskyt územia alebo stavby v katastri obce, chránených podľa osobitných predpisov,[[11]](#footnote-12))
5. umiestnenie vybraných nových líniových stavieb v katastri obce,
6. dátum doručenia žiadosti ministerstvu,
7. predloženie opakovanej žiadosti, ktorá v predchádzajúcom roku splnila podmienky poskytnutia dotácie,
8. rozsah čerpania dotácií poskytnutých žiadateľovi v predchádzajúcich troch rokoch.

(5) Posúdenie žiadostí z hľadiska splnenia podmienok pre poskytnutie dotácie podľa § 4 ods. 1 a 2 a vyhodnotenie žiadostí podľa odseku 3 vykoná komisia pre hodnotenie žiadostí o poskytnutie dotácií na spracovanie územnoplánovacej dokumentácie, ktorú vymenúva minister dopravy, výstavby a regionálneho rozvoja Slovenskej republiky (ďalej len „komisia“).

(6) Komisia má najmenej troch členov. Člen komisie alebo jemu blízka osoba[[12]](#footnote-13)) nesmie byť

a) starostom obce, ktorá je žiadateľom,

b) poslancom obecného zastupiteľstva obce, ktorá je žiadateľom,

c) členom štatutárneho orgánu rozpočtovej organizácie alebo príspevkovej organizácie zriadenej obcou, ktorá je žiadateľom,

d) zamestnancom obce, ktorá je žiadateľom.

(7) Ministerstvo na základe predloženej žiadosti a písomného odporúčania komisie rozhodne o poskytnutí dotácie do 15. mája a vyzve obec na podpísanie zmluvy o poskytnutí dotácie.

(8) Ministerstvo poukáže dotáciu na účet žiadateľa v banke alebo v pobočke zahraničnej banky na základe

1. zmluvy o poskytnutí dotácie,
2. zmluvy o spracovaní územnoplánovacej dokumentácie,
3. účtovných dokladov preukazujúcich vynaloženie oprávnených nákladov na účel dotácie podľa § 2 a
4. stanoviska krajského stavebného úradu potvrdzujúceho vykonanie prác na spracovaní územnoplánovacej dokumentácii v roku podania žiadosti.

(9) Podklady podľa odseku 8 písm. c) a d) je žiadateľ povinný predložiť najneskôr do 15. novembra.

§ 7

Zmluva o poskytnutí dotácie

Zmluva o poskytnutí dotácie obsahuje najmä

1. identifikačné údaje zmluvných strán,
2. účel, na ktorý sa dotácia poskytuje,
3. sumu poskytnutej dotácie,
4. číslo účtu žiadateľa v banke alebo v pobočke zahraničnej banky, kód a názov banky alebo pobočky zahraničnej banky, na ktorý sa má dotácia poukázať,
5. podmienky použitia dotácie,
6. spôsob poukázania dotácie,
7. záväzok žiadateľa, že poskytnutú dotáciu vráti, ak proces obstarávania a schvaľovania územnoplánovacej dokumentácie potrvá viac ako tri roky od uzatvorenia zmluvy o poskytnutí dotácie,
8. lehotu, v ktorej možno použiť dotáciu,
9. vymedzenie doby, na ktorú sa zmluva o poskytnutí dotácie uzatvára,
10. povinnosť predložiť účtovné doklady preukazujúce použitie finančných prostriedkov na účel dotácie podľa § 2 pred poskytnutím dotácie,
11. povinnosť oznámiť zmenu identifikačných údajov príjemcu dotácie,
12. záväzok žiadateľa, že poskytnutú dotáciu vráti, ak mu na ten istý účel bola v príslušnom rozpočtovom roku už poskytnutá dotácia z prostriedkov štrukturálnych fondov, štátneho rozpočtu alebo iných zdrojov,[[13]](#footnote-14))
13. lehotu vrátenia finančných prostriedkov a číslo účtu, na ktorý sa tieto finančné prostriedky pri vrátení poukazujú,
14. podmienky odstúpenia od zmluvy o poskytnutí dotácie.

§ 8

Zverejňovanie žiadostí a evidencia zmlúv o poskytnutí dotácie

1. Ministerstvo vedie evidenciu žiadostí a zmlúv o poskytnutých dotáciách.
2. Ministerstvo na svojom webovom sídle zverejňuje
3. úplné znenia všeobecne záväzných právnych predpisov upravujúcich poskytovanie dotácií v jeho pôsobnosti,
4. schválený rozpočet na poskytnutie dotácií podľa ich účelu na príslušný rozpočtový rok a predpoklad na nasledujúce dva roky,
5. informáciu o možnosti predložiť žiadosť najmenej dva mesiace pred termínom predkladania žiadostí,
6. zoznam žiadateľov, ktorým bola poskytnutá dotácia, a to do 30 dní od rozhodnutia podľa § 6 ods. 7, vrátane uvedenia žiadanej a poskytnutej výšky dotácie a jej účelu, zoznam žiadateľov, ktorým nebola poskytnutá dotácia, a to do 30 dní od rozhodnutia podľa § 6 ods. 7, vrátane uvedenia dôvodu neposkytnutia dotácie,
7. informáciu o odstúpení od zmluvy o poskytnutí dotácie ministerstvom podľa § 4 ods. 3,
8. zmluvy o poskytnutí dotácie.
9. Ustanovenia osobitného predpisu[[14]](#footnote-15)) o obmedzení prístupu k informáciám nie sú dotknuté.

§ 9

Splnomocňovacie ustanovenie

Ministerstvo ustanoví všeobecne záväzným právnym predpisom

1. podrobnosti o hodnotiacich kritériách a spôsobe hodnotenia žiadostí podľa § 6 ods. 3 a 4 najneskôr tri mesiace pred termínom predkladania žiadostí,
2. podrobnosti o zložení, rozhodovaní, organizácii práce a postupe komisie pri vyhodnocovaní žiadostí podľa § 6 ods. 5.

§ 10

Prechodné ustanovenie

V rozpočtovom roku 2011

1. žiadateľ môže predložiť žiadosť od 1. októbra do 15. októbra,
2. ministerstvo rozhodne o poskytnutí dotácie do 31. októbra,
3. ministerstvo ustanoví všeobecne záväzným právnym predpisom podrobnosti o hodnotiacich kritériách a spôsobe hodnotenia žiadostí podľa § 6 ods. 3 najneskôr do 15. septembra,
4. žiadateľ je povinný predložiť podklady podľa § 6 ods. 8 písm. c) a d) najneskôr do 30. novembra.

§ 11

Zrušovacie ustanovenie

Zrušuje sa Výnos Ministerstva výstavby a regionálneho rozvoja Slovenskej republiky z 8. augusta 2005 č. MVRR-2005-3856/38753-41:1809/M o poskytovaní dotácií na spracovanie územnoplánovacej dokumentácie obcí a miest (oznámenie č. 365/2005 Z. z.).

§ 12

 Účinnosť

Tento zákon nadobúda účinnosť 1. septembra 2011.

prezident Slovenskej republiky

predseda Národnej rady Slovenskej republiky

predsedníčka vlády Slovenskej republiky

**Príloha k zákonu č. ... Z.z.**

VZOR

Žiadosť

o poskytnutie dotácie na spracovanie územnoplánovacej dokumentácie obcí

1. **Údaje o žiadateľovi:**

|  |
| --- |
| Názov obce: |
| Adresa: ulica, číslo súpisné/orientačné, PSČ: |
| Meno a priezvisko starostu: | Telefónne číslo:E-mailová adresa:Číslo faxu: |
| Kraj: | Okres: |

1. **Označenie účelu dotácie:**

|  |
| --- |
| *(Názov územnoplánovacej dokumentácie a etáp jej spracovania, na ktoré žiadateľ požaduje poskytnutie dotácie)*  |
|

1. **Popis stavu územnoplánovacej dokumentácie obce:**

|  |
| --- |
| *(Popis stavu územnoplánovacej činnosti obce ku dňu podania žiadosti - názov územnoplánovacej dokumentácie, prípadne jej etapy, dátum schválenia, číslo uznesenia o schválení a pod.)*  |

1. **Vyčíslenie oprávnených nákladov na spracovanie územnoplánovacej dokumentácie podľa § 3 ods. 3 zákona:**

|  |  |
| --- | --- |
| Náklady na spracovanie územnoplánovacej dokumentácie v príslušnom rozpočtovom roku podania žiadosti celkom: | ....................eur  |
|  |  |
| z toho: požadovaná dotácia (*max. 80% oprávnených nákladov podľa § 3 ods. 2 zákona*)  | ....................eur  |

1. **Celkový podrobný harmonogram etáp obstarávania kompletnej územnoplánovacej dokumentácie, ku ktorej sa vzťahuje žiadosť o poskytnutie dotácie (§ 19a zákona č. 50/1976 Zb.** **o územnom plánovaní a stavebnom poriadku (stavebný zákon) v znení zákona č. 237/2000 Z. z.):**

|  |  |  |  |
| --- | --- | --- | --- |
| Etapa:*(Názov, popis)* | Dátum*(rok/mesiac)* | Uskutočnená*(Áno/Nie)* | Náklady*(eur)* |
|  |  |  |  |
|  |  |  |  |
|  |  |  |  |
|  |  |  |  |

1. **Vyhlásenie žiadateľa :**

# Vyhlasujem, že

1. všetky informácie uvedené v žiadosti vrátane príloh sú správne, úplné, pravdivé a súhlasím s ich spracovaním a zverejnením,
2. sú mi známe podmienky poskytovania dotácie a som si vedomý požiadaviek vzťahujúcich sa na poskytnutie dotácie, ktorá bude zverejnená na webovom sídle poskytovateľa dotácie,
3. som si vedomý, že všetky podmienky poskytnutia dotácie a kontrola jej čerpania budú premietnuté do zmluvy o poskytnutí dotácie,
4. poskytnem súčinnosť a umožním vykonanie všetkých kontrol súvisiacich s poskytnutím dotácie, vrátane kontrol na mieste,
5. poskytnem ďalšie požadované doklady a informácie, ktoré sú potrebné na posúdenie oprávnenosti žiadosti,
6. súhlasím s tým, že údaje uvedené v žiadosti budú využité na štatistické účely,
7. som si vedomý povinnosti vrátiť pridelenú dotáciu pri uvedení nesprávnych údajov alebo pri nedodržaní podmienok poskytnutia dotácie.

Za žiadateľa:

Meno a priezvisko

starostu obce: ...................................................... *(Odtlačok pečiatky žiadateľa)*

Podpis

starostu obce: .....................................................

V .........................................dňa ................................

**Prílohy k žiadosti o poskytnutie dotácie na spracovanie územnoplánovacej dokumentácie obcí podľa § 5 ods. 2 zákona**:

1. Kópia schváleného zadania územnoplánovacej dokumentácie, ku ktorej sa žiadosť o poskytnutie dotácie vzťahuje, vrátane uznesenia obecného zastupiteľstva o schválení zadania.
2. Kópia stanoviska podľa § 20 ods. 6 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov k zadaniu územnoplánovacej dokumentácie, ku ktorej sa žiadosť o poskytnutie dotácie vzťahuje.
3. Kópia zmluvy medzi obcou a spracovateľom územnoplánovacej dokumentácie, na ktorú sa žiadosť o poskytnutie dotácie vzťahuje, vrátane vyčíslenia a špecifikácie nákladov na spracovanie územnoplánovacej dokumentácie.
4. Výpis z účtu obce v banke alebo v pobočke zahraničnej banky a vyhlásenie obce o zabezpečení vlastných zdrojov na spolufinancovanie najmenej vo výške 20 % oprávnených nákladov na účel dotácie podľa § 2 zákona, oboje nie staršie ako tri mesiace.
5. Uznesenie obecného zastupiteľstva o súhlase, nie staršie ako tri mesiace, že proces obstarávania a schvaľovania územnoplánovacej dokumentácie potrvá najviac tri roky od uzatvorenia zmluvy o poskytnutí dotácie.
6. Vyhlásenie obce, nie staršie ako tri mesiace, že spĺňa podmienky poskytnutia dotácie podľa § 4 ods. 1 písm. d) zákona.
7. Vyhlásenie obce, nie staršie ako tri mesiace, že má vysporiadané finančné vzťahy so štátnym rozpočtom.
8. Potvrdenie miestne príslušného správcu dane, nie staršie ako tri mesiace, že žiadateľ nemá daňové nedoplatky.
9. Potvrdenie príslušného inšpektorátu práce podľa § 7 ods. 3 písm. n) zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, nie staršie ako tri mesiace alebo vyhlásenie obce, že neporušila zákaz nelegálnej práce a nelegálneho zamestnávania podľa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 125/2006 Z. z..
10. Potvrdenie Sociálnej poisťovne a každej zdravotnej poisťovne, nie staršie ako tri mesiace, že obec nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie.
1. ) § 19a ods. 1 písm. d) zákona č. 50/1976 Zb. o územnom plánovaní a stavebnom poriadku (stavebný zákon) v znení zákona č. 237/2000 Z. z. [↑](#footnote-ref-2)
2. ) § 19a ods. 1 písm. e) zákona č. 50/1976 Zb. v znení zákona č. 237/2000 Z. z. [↑](#footnote-ref-3)
3. ) § 30 a 31 zákona č. 50/1976 Zb. v znení neskorších predpisov. [↑](#footnote-ref-4)
4. ) § 18 ods. 4 zákona č. 50/1976 Zb. v znení neskorších predpisov. [↑](#footnote-ref-5)
5. ) § 19a ods. 3 zákona č. 50/1976 Zb. v znení zákona č. 237/2000 Z. z. [↑](#footnote-ref-6)
6. ) § 20 zákona č. 50/1976 Zb. v znení neskorších predpisov. [↑](#footnote-ref-7)
7. ) § 19 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. [↑](#footnote-ref-8)
8. ) § 8a ods. 4 písm. a), d) a e) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 383/2008 Z. z. [↑](#footnote-ref-9)
9. ) § 8a ods. 5 písm. a), d) a e) zákona č. 523/2004 Z. z. v znení zákona č. 383/2008 Z. z. [↑](#footnote-ref-10)
10. ) § 20 ods. 6 zákona č. 50/1976 Zb. v znení neskorších predpisov. [↑](#footnote-ref-11)
11. ) Napríklad zákon č. 49/2002 Z. z. o ochrane pamiatkového fondu v znení neskorších predpisov, zákon č. 543/2002 Z. z. o ochrane prírody a krajiny v znení neskorších predpisov, zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. [↑](#footnote-ref-12)
12. ) § 116 a 117 Občianskeho zákonníka. [↑](#footnote-ref-13)
13. ) § 19 zákona č. 50/1976 Zb. v znení neskorších predpisov. [↑](#footnote-ref-14)
14. ) § 8 až 13 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. [↑](#footnote-ref-15)